 Abantu abamnyama abazijwayeze ezokuvakasha - Sihle Zikalala News24LAST UPDATED: 2018-09-21, 10:10Abantu abamnyama abazijwayeze ezokuvakasha - Sihle ZikalalaDurban - UMphathiswa wezokuThuthukiswa koMnotho nezokuVakasha KwaZulu-Natal uSihle Zikalala uthi abantu abamnyama kumele bazijwayeze ukuvakasha.UZikalala ubehambele ingqungquthela ye-Pan African Health Tourism Conference 2017 ebibanjelwe eMhlathuze eTusk Mfolozi Casino lapho bekunama nxusa ezempilo kanye nezokuVakasha aqhamuka emazweni ahlukahlukene.Ingquthela bekungeyokuqala ngqa kanti uMasipala waseMhlathuze ubonge ithuba lokuba ngowokuqala ukuyisingatha.Ethula inkulumo yakhe, uZikalala uzwakalise ukubaluleka kokuthi abantu abansundu bayisukumele imboni yezokuvakasha, bazakhele amathuba akhona kule mboni.OLUNYE UDABA:Ezokuvakasha zibalulekile eNingizimu AfrikaSineziqiwi ezifana neMfolozi futhi baningi abantu abathanda ukuzivakashela baphumuze umqondo ngokushaywa wumoya. Lokhu kwenziwa kakhulu ngabelungu kanye nabanye bezinhlanga bayakuthokozela ukufunda ngezinto eziphathelene nesiko laKwaZulu, kusho uZikalala.IMeya yaseMhlathuze uMduduzi Mhlongo, okunguyena ovule le ngqungquthela ngoLwesine, ugcizelele ngokuthi le mboni iyona ezotakula abantu abamnyama enhluphekweni kuphinde kwenze impilo yabo ibe mnandi uma bezijwayeza ukuvakashela izindawo zokuphumuza ingqondo nemindeni yabo. 